વિદેશમાં વારવાર બરફ પડતો હોવાથી ટ્રાન્સપરન્ટ બેગ કે પ્લાસ્ટિક બેગ અનિવાર્ય હતી. જેન ડિઝાઇનર્સે થોડી વધારે સ્ટાઇલિસ્ટ બનાવી. તમે વસ્તુઓ સાદી પ્લાસ્ટિક બેગમાં મૂકો અને થોડી ટ્રેન્ડી બેગમાં મૂકીને જાવ તેમાં આસમાન જમીનનો ફરક પડી જાય છે. મુંબઈ જેવા શહેરમાં જ્યાં ગમે ત્યારે અનરાધાર વરસાદ ખાબકતો હોય છે ત્યાં આ પ્રકારની બેગ ઘણી ચલણમાં છે અન હવે તો પ્લાસ્ટિક ઝોલા બેગ, ક્લચ પર્સથી માંડીને લેપટોપ કવર કે આઇપેડ કવર સાથે ટેબલેટ કવર પણ મળે છે. આ વર્ષે ટ્રાન્સપરન્ટ અને કલરફુલ કીટીવાળી બેગ ખૂબ ચલણમાં છે. દેખાવમાં આ ટ્રાન્સપરન્ટ બેગ એકદમ ટ્રેન્ડી લૂક આપે છે અને તે બજારમાં વિવિધ રંગ, આકાર અને સાઈઝમાં ઉપલબ્ધ છે.